(1) Residendist füüsilisel isikul on õigus oma maksustamisperioodi tulust maha arvata:  1) kogumispensionide seaduse § 63 tingimustele vastava ja sellega samaväärse täiendava kogumispensioni kindlustuslepingu alusel kindlustusandjale, kellel on lepinguriigis väljastatud tegevusluba, maksustamisperioodi jooksul tasutud kindlustusmaksete osa, mille eesmärgiks on tagada kindlustussumma maksmine kindlustuspensionina;  [Punkti 1 kohaldatakse tagasiulatuvalt alates 2006.  aasta 1. jaanuarist - RT I 2006, 28, 208 ]  2) kogumispensionide seaduses sätestatud korras Eestis loodud vabatahtliku pensionifondi ja samaväärsetel alustel lepinguriigis tegutseva vabatahtliku pensionifondi osakute soetamiseks makstud summad, välja arvatud sama seaduse §-des 56 ja 65 sätestatud juhtudel.  [Punkti 2 kohaldatakse tagasiulatuvalt alates 2006. aasta 1. jaanuarist - RT I 2006, 28, 208 ]